Kūlupėnų geležinkelio tiltas

Kūlupėnų geležinkelio tiltas – geležinkelio tiltas per Salanto upę Telšių–Kretingos geležinkelio ruože, Kretingos rajono savivaldybės vidurio rytuose, tarp Kūlupėnų ir Sauserių kaimų. Valstybės saugoma kultūros vertybė (unikalus kodas , senasis registro kodas S550).

Tiltas gelžbetoninis, pastatytas ant dviejų atramų. Pamatai ir atramos akmens betono mūro. Ant jų sumontuotos metalinės sijos ant atraminių guolių. Tilto ilgis – 112,8 m, aukštis – 27,5 m, plotis – 5,20 m. Važiuojamosios dalies plotis – 2,10 m. Tai vienas aukščiausių geležinkelio tiltų Lietuvoje. Paminklo teritorijos plotas – 1,80 ha.

 Istorija 

Tilto statyba prasidėjo 1930 m. gegužę, tiesiant geležinkelį Telšiai–Kretinga, kuris sujungė laikinąją Lietuvos sostinę Kauną su vieninteliu jūrų uostu Klaipėda. Geležinkelį tiesė ir tiltą statė Danijos firma „Højgaard & Schultz“. Didžioji dalis pylimo darbų atlikta 1931 m. per lietingus orus. 1932 m. rugpjūčio 20 d. dalis pylimo nuslinko (manoma, dėl lietingo oro, podirvio, iš dalies – firmos aplaidumo), todėl jis buvo pataisytas. Pylimas siekė 25 m aukščio.Apie Telšių-Kretingos geležinkelį. „Lietuvos aidas“, 1932-12-22, psl. 2.

Kalvota vietovė apsunkino ir pabrangino darbus, ypač didelis buvo Salantų pylimas, kurio ilgis apie 1 km, vidutinis aukštis 26 m, jo įrengimui prireikė 477 tūkst. m³ grunto. Nuslinkus aukščiausiam pylimui prireikė įrengti drenažą. Tilto statybos darbai baigti 1932 m. spalio 26 d., 1932 m. spalio 29 d. jis atidarytas.Kūlupėnų geležinkelio tiltas: Istorinė pažyma. Parengė Julius Kanarskas. – Kretinga, 1998-06-02. – Kultūros paveldo centro archyvas

1998 m. tiltą apmatavo ekspertas, Vilniaus Gedimino technikos universiteto docentas Vytautas Viršilas.Geležinkelio tiltas S550, Kūlupėnų k., Kūlupėnų sen., Kretingos r., Klaipėdos aps. – Kultūros vertybės pagrindinis dosjė. Sudarė Ona Stasiukaitienė. – Vilnius, 1998. – Kultūros paveldo centro archyvas 1998 m. tiltas įrašytas į Lietuvos Respublikos kultūros paminklų registro statinių sąrašą (registro kodas S550),Valstybės žinios – 1999 m. birželio 23 d. – Nr. 55. – P. 62 2005 m. pripažintas valstybės saugoma kultūros vertybe.Dėl nekilnojamųjų kultūros vertybių pripažinimo saugomomis, 2005-04-29 2025 m. gegužę tiltas remontuotas.Savaitę nevyks traukinių eismas Klaipėda–Šiauliai–Radviliškis atkarpoje

 Šaltiniai 

 Nuorodos 

 Irena Šeškevičienė. Sauseriuose kariškiai saugojo geležinkelio tiltą. – „Pajūrio naujienos“, 2008-03-21

Kategorija:Kretingos rajono paveldas
Kategorija:Salantų regioninio parko paveldas
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Kretingos rajono tiltai